钦定古今图书集成/方舆汇编/职方典/第1529卷 > 坟墓附
## 钦定古今图书集成/方舆汇编/职方典/第1529卷 > 坟墓附

本府。〈安化县附郭。〉

明李渭墓　万历间参政，卒葬河东万圣山麓。楚侗耿先生弟定力作《墓志铭》，纳圹中，有年。

皇清康熙二年七月十三日夕，碑忽自河东移到祠。

前李氏子孙晨起，见碑闻于知府叶蕃、推官常时泰，同诣墓所，墓封如故，众皆骇异，其碑尚存王治墓　，正统间知府卒于官，葬府城北昔乐溪。

李盘墓　宣德间御镇筸，红苗之乱，死于阵，敕赠铜平长官，葬府治北，人同村。

婺川县

宋田祐恭墓　祥符间，敕赠少师、思国公，卒葬婺川归义乡。